**YPATINGOS VALSTYBINĖS SVARBOS ŠIAURĖS VAKARŲ IR RYTŲ ELEKTROS PERDAVIMO TINKLŲ SUJUNGIMO PROJEKTO („330 KV ELEKTROS PERDAVIMO LINIJOS DARBĖNAI–VARDUVA–MŪŠA, 330 KV ELEKTROS PERDAVIMO LINIJOS PANEVĖŽYS–MŪŠA IR 330 KV TRANSFORMATORIŲ PASTOTĖS „VARDUVA“ STATYBA“) TERITORIJŲ PLANAVIMO IR POVEIKIO APLINKAI VERTINIMO PASLAUGŲ PIRKIMO– PARDAVIMO SUTARTIS**

2025 m. vasario d. Nr.

Vilnius

Lietuvos Respublikos energetikos ministerija (toliau – Užsakovas), atstovaujama, veikiančios pagal Lietuvos Respublikos energetikos ministerijos darbo reglamento, patvirtinto Lietuvos Respublikos energetikos ministro 2024 m. kovo 21 d. įsakymu Nr. 1-59 „Dėl Lietuvos Respublikos energetikos ministerijos darbo reglamento patvirtinimo“, 34.6 papunktyje suteiktus įgaliojimus, LITGRID AB, atstovaujama, veikiančio pagal 2024-12-20 įgaliojimą Nr. 24IG-291 (toliau – Koordinuojantis Užsakovas), (toliau abi šalys kartu – Užsakovai) ir UAB „Atamis“ atstovaujama, veikiančio pagal bendrovės įstatus (toliau Tiekėjas, visos šalys kartu – Šalys) sudarė šią sutartį dėl „Ypatingos valstybinės svarbos Šiaurės vakarų ir rytų elektros perdavimo tinklų sujungimo projekto („330 kV elektros perdavimo linijos Darbėnai–Varduva–Mūša, 330 kV elektros perdavimo linijos Panevėžys–Mūša ir 330 kV transformatorių pastotės „Varduva“ statyba“)“ (toliau – Projektas) teritorijų planavimo ir poveikio aplinkai vertinimo paslaugų pirkimo (toliau – Sutartis) ir susitarė dėl toliau išvardintų sąlygų.

**I. SUTARTIES DALYKAS**

* 1. Šia Sutartimi Tiekėjas įsipareigoja, vadovaudamasis Sutarties 1 priedu „Ypatingos valstybinės svarbos Šiaurės vakarų ir rytų elektros perdavimo tinklų sujungimo projekto („330 kV elektros perdavimo linijos Darbėnai–Varduva–Mūša, 330 kV elektros perdavimo linijos Panevėžys–Mūša ir 330 kV transformatorių pastotės „Varduva“ statyba“)“ teritorijų planavimo ir poveikio aplinkai vertinimo paslaugų pirkimo techninė specifikacija“ (toliau – Techninė specifikacija) suteikti šias paslaugas (toliau – Paslaugos):
     1. Ypatingos valstybinės svarbos projekto specialiojo teritorijų planavimo dokumento - inžinerinės infrastruktūros (elektros tinklų) vystymo plano (toliau – Planas) ir strateginio pasekmių aplinkai vertinimo (toliau – SPAV) dokumento parengimas.
     2. Planuojamos ūkinės veiklos (toliau – PŪV) poveikio aplinkai vertinimas (toliau – PAV).
     3. Žemės servitutų nustatymo dokumentų parengimas, servitutų nustatymo ir registravimo Nekilnojamojo turto registre bei servitutų ribų žymėjimo Nekilnojamojo turto kadastro žemėlapyje koordinavimas ir užtikrinimas.
     4. Plane nustatytų teritorijų, kuriuose taikytinos specialiosios žemės naudojimo sąlygos registravimo Nekilnojamojo turto registre koordinavimas ir užtikrinimas.
     5. Miško žemės pavertimas kitomis naudmenomis ir kitomis naudmenomis paverčiamo miško ploto išregistravimo iš Lietuvos Respublikos miškų valstybės kadastro koordinavimas ir užtikrinimas.

1.2. Koordinuojantis Užsakovas įsipareigoja priimti tinkamai suteiktas Paslaugas ir už jas sumokėti šioje Sutartyje nustatytomis sąlygomis ir tvarka.

**II. SUTARTIES TRUKMĖ IR PASLAUGŲ TEIKIMO TERMINAI**

2.1. Sutarties trukmė:

2.1.1. Sutartis įsigalioja ją pasirašius visoms šalims ir Tiekėjui pateikus Sutarties 7 skyriuje nustatytas sąlygas atitinkantį Sutarties įvykdymo užtikrinimą. Paslaugų teikimo terminas – 36 mėn. nuo Sutarties įsigaliojimo dienos.

2.2. Sutartis galioja iki visiško šalių įsipareigojimų įvykdymo arba Sutarties nutraukimo, bet ne ilgiau kaip 45 mėnesius.

2.3. Paslaugų teikimo terminai:

2.3.1. Parengtas, patvirtintas ir užregistruotas Planas su SPAV dokumentu – **per 26 mėn**. nuo Sutarties pasirašymo dienos (toliau – Pirmas tarpinis paslaugų terminas).

2.3.2. Gautas planavimo organizatoriaus pritarimas Plano koncepcijai – **per 13 mėn.** nuo Sutarties pasirašymo dienos (toliau – Antras tarpinis paslaugų terminas).

2.3.3. Parengta PAV ataskaita bei pateiktas teigiamas atsakingos institucijos sprendimas, kad PŪV, atsižvelgiant į jos pobūdį, mastą, vietą ir (ar) poveikį aplinkai, planuojamas įgyvendinti numatomo reikšmingo neigiamo poveikio aplinkai išvengimo, mažinimo, kompensavimo, atkūrimo tai, kas pažeista, priemones, atitinka aplinkos apsaugos, visuomenės sveikatos, nekilnojamojo kultūros paveldo apsaugos, gaisrinės saugos ir civilinės saugos teisės aktų reikalavimus, ar ji nedarys reikšmingo neigiamo poveikio aplinkai, ir kuriame nustatomos PŪV įgyvendinimo sąlygos, susijusios su atliktu PAV – **per 11 mėn.** nuo planavimo organizatoriaus pritarimo Plano koncepcijai (toliau – Trečias tarpinis paslaugų terminas)

2.3.4. Teritorijos, kuriose taikytinos specialiosios žemės naudojimo sąlygos bei servitutai nustatyti ir įregistruoti Nekilnojamojo turto registre bei servitutų ribos pažymėtos Nekilnojamojo turto kadastro žemėlapyje, atliktas miško žemės pavertimas kitomis naudmenomis ir kitomis naudmenomis paverčiamų miško žemės plotai išregistruoti iš Lietuvos Respublikos miškų valstybės kadastro – **per 10 mėn.** nuo Paslaugos, nurodytos Specialiųjų Sutarties sąlygų 2.3.1 papunktyje įvykdymo (toliau – Ketvirtas tarpinis paslaugų terminas; toliau kartu – Tarpiniai Paslaugų terminai).

2.4. Sutarties 2.3. papunktyje nurodyti Paslaugų teikimo terminai gali būti pratęsti Užsakovų ir Tiekėjo rašytiniu susitarimu. Bet kurie Tarpiniai paslaugų terminai gali būti pratęsiami ne ilgesniam nei 8 mėnesių laikotarpiui. Toks Tarpinių paslaugų terminų pratęsimas negalimas, jeigu dėl to bendras Paslaugų terminas turėtų būti, sudėjus visus Tarpinių paslaugų pakeitimus, pratęstas ilgesniam nei 8 mėnesių laikotarpiui. Keičiant Pirmą ir Ketvirtą tarpinį paslaugų terminą, bendras paslaugų terminas pratęsiamas tokiu pačiu laikotarpiu. Keičiant Antrą ir Trečią tarpinį paslaugų terminą, bendras Paslaugų terminas nekeičiamas. Bendro paslaugų termino trukmė neatleidžia Tiekėjo nuo bet kokių prievolių, susijusių su Tarpiniais paslaugų terminais, laikymosi.

2.5 Paslaugų įvykdymo terminai gali būti pratęsti, jeigu:

2.5.1. Užsakovai nevykdo ir (ar) netinkamai vykdo Sutartimi jiems nustatytus įsipareigojimus dėl to Tiekėjas negali tinkamai vykdyti įsipareigojimų iš dalies arba visa apimtimi;

2.5.2. Užsakovų Tiekėjui pateikiami nurodymai dėl Sutarties vykdymo turi įtakos Tiekėjo įsipareigojimų įvykdymo terminams;

2.5.3. Atsiranda uždelsimas, kliūtys ar trukdymai, kurių atsiradimui Tiekėjas neturi įtakos, už kuriuos jis neatsako ir kurie yra sukelti ir priskirtini tretiesiems asmenims (subtiekėjai pagal sutartį nelaikomi trečiaisiais asmenimis);

2.5.4. Pasikeičia arba panaikinami teisės aktai, kurie turi įtakos sutartinių įsipareigojimų vykdymui, arba įsigalioja nauji teisės aktai;

2.5.5 Kitos svarbios aplinkybės, nepriklausančios nuo Tiekėjo, turi esminės įtakos paslaugų įvykdymo terminams.

2.6. Jeigu Tiekėjas mano, kad atitinka nors vieną 2.5 papunktyje nurodytą sąlygą, Tiekėjas privalo raštu pranešti Užsakovams, nurodydamas nuo Tiekėjo nepriklausantį įvykį arba aplinkybes, dėl kurių kyla šis reikalavimas.

2.7. Įsipareigojimų įvykdymo termino pratęsimas įforminamas Sutarties Šalių atstovų pasirašomu papildomu susitarimu, kuris tampa neatsiejama Sutarties dalimi.

2.8. Paslaugų termino pratęsimas nesuteikia Tiekėjui teisės reikalauti papildomo apmokėjimo.

2.9. Konkretūs Sutarties 1.1 papunktyje nurodyti Paslaugų suteikimo Užsakovams etapai, teiktinų duomenų apimtys, jų pateikimo terminai ir kiti terminai nustatomi Paslaugų apimties detaliajame paslaugų vykdymo grafike, kurį Tiekėjas turi parengti ir su Koordinuojančiu Užsakovu suderinti per 10 (dešimt) darbo dienų po Sutarties įsigaliojimo dienos.

**III. KAINODAROS TAISYKLĖS**

3.1. Sutarčiai taikoma fiksuotos kainos kainodara.

Sutarties kaina

|  |  |
| --- | --- |
| Sutarties kaina (be PVM) | 1 828 650,00 Eur (vienas milijonas aštuoni šimtai dvidešimt aštuoni tūkstančiai šeši šimtai penkiasdešimt eurų) |
| PVM (21%) | 384 016,50 Eur |
| **Bendra Sutarties kaina** | 2 212 666,50 Eur (du milijonai du šimtai dvylika tūkstančių šeši šimtai šešiasdešimt šeši eurai, 50 ct) |

3.2. Į Sutarties kainą įskaičiuota Paslaugų kaina, visi mokesčiai, medžiagų ir įrangos kaina, transporto, apgyvendinimo išlaidos, išlaidos, susijusios su dokumentų, kurių reikalauja Užsakovai, rengimu ir pateikimu, kitos su Paslaugų teikimu susijusios, Tiekėjo tiesioginės ir netiesioginės išlaidos. Tiekėjas patvirtina, kad jis gerai išanalizavo pirkimo dokumentuose Užsakovų pateiktą Techninę specifikaciją bei kitą dokumentaciją, numatė ir įvertino visą Paslaugų, kurias reikia atlikti, apimtį. Jeigu tinkamai įvykdyti Sutartį yra būtina atlikti tam tikras paslaugas, kurias sudarydamas Sutartį būtų numatęs kiekvienas profesionalus ir protingas Tiekėjas, tačiau Tiekėjas jų nenumatė ir neįtraukė į vykdyto pirkimo metu pateiktą pasiūlymą, tai šias paslaugas Tiekėjas įsipareigoja atlikti savo sąskaita.

3.3. Tiekėjas prisiima visą riziką dėl to, kad ne nuo Užsakovų priklausančių aplinkybių padidės su Sutarties vykdymu susijusios Tiekėjo išlaidos ir jam Sutarties vykdymas taps sudėtingesnis (jam padidės įsipareigojimų vykdymo kaštai), tačiau tai Tiekėjui nesuteikia teisės sustabdyti Sutarties vykdymo ar šiuo pagrindu atsisakyti Sutarties.

3.4. Paslaugų kaina turi būti perskaičiuojama (ją didinant arba mažinant) dėl pasikeitusio PVM. Toks perskaičiavimas taikomas tai paslaugų daliai, kuriai pagal teisės aktus taikytinas pasikeitęs PVM. Paslaugų kainos pakeitimas įforminamas Sutarties šalių rašytiniu susitarimu. Perskaičiuota paslaugų kaina įsigalioja nuo Sutarties šalių rašytinio susitarimo įsigaliojimo dienos.

3.5. Pasikeitus PVM tarifui, paslaugų kaina perskaičiuojama pagal šią formulę:



 – perskaičiuota bendra paslaugų kaina (su PVM)

 – bendra paslaugų kaina (su PVM) iki perskaičiavimo

 – senas PVM tarifas (procentais)

 – naujas PVM tarifas (procentais).

3.6. Sutarties kaina Sutarties galiojimo laikotarpiu gali būti perskaičiuojami tokiomis sąlygomis:

3.6.1. Jei Valstybės duomenų agentūros (www.stat.gov.lt) skelbiamo Vartotojų kainų indekso (toliau – VKI) reikšmė per 6 (šešių) mėnesių arba ilgesnį laikotarpį, kuris skaičiuojamas nuo Sutarties sudarymo (arba nuo paskutinio Sutarties kainos perskaičiavimo dėl VKI pokyčio, jei Sutarties kaina buvo perskaičiuojama), pakinta 7,5 % arba daugiau, bet kurios iš Šalių iniciatyva gali būti perskaičiuojami Sutarties kaina.

3.6.2. Sutarties kainos perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Sutarties kainą.

3.6.3. Sutarties kaina perskaičiuojami pagal žemiau pateiktą formulę:

Cpn = Sn x(1+(I-X)/100)

Cpn – perskaičiuota Sutarties kaina;

Sn – Sutartyje numatyta (arba paskutinį kartą perskaičiuotas) Sutarties kaina;

I – VKI pokytis (neigiamu atveju procentas įrašomas su minuso ženklu) procentais. Perskaičiavimui taikomas paskutinis prieš prašymo perskaičiuoti Sutarties kainą paskelbtas VKI rodiklis lyginant jį su VKI rodikliu buvusiu Sutarties sudarymo mėnesį (arba su VKI rodikliu naudotu paskutinio perskaičiavimo metu);

X – neigiamo pokyčio atveju (- 5), teigiamo pokyčio atveju 5.

3.6.4. Duomenų šaltinis - http://www.stat.gov.lt, pagrindiniai Lietuvos Respublikos rodikliai. Perskaičiuota Sutarties kaina įsigalioja nuo Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri dar nebuvo atlikta. Atlikus Sutarties kainos perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos numatyta tvarka, patikslinama (didėja arba mažėja) pradinė Sutarties vertė. Už Paslaugas, suteiktas iki susitarimo dėl Sutarties kainos perskaičiavimo pasirašymo dienos, Koordinuojantis Užsakovas apmoka taikant iki tol galiojusią Sutarties kainą, o už Paslaugas, suteiktas po susitarimo pasirašymo dienos, Koordinuojantis Užsakovas Tiekėjui apmokės taikydamas naują Sutarties kainą (jei iki susitarimo dėl Sutarties kainos perskaičiavimo pasirašymo dienos yra atlikti mokėjimai už atitinkamas Paslaugas, neapmokėtų Paslaugų vertė procentais, nurodyta Specialiųjų Sutarties sąlygų 4.3 papunktyje, išreiškiama konkrečia Paslaugų verte).

3.6.5. Jeigu Paslaugų suteikimas vėluoja dėl priežasčių, dėl kurių Tiekėjas neįgyja teisės į Paslaugų suteikimo termino pratęsimą (arba atleidimą nuo atsakomybės už Paslaugų suteikimo termino praleidimą), uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.

3.6.6. Paslaugos/ų kainos/ų perskaičiavimas įforminamas Šalių pasirašomu susitarimu, kuriame užfiksuojama/os perskaičiuota/os Paslaugos/ų kaina/os ir šio perskaičiavimo įsigaliojimo sąlygos.

**IV. PASLAUGŲ PERDAVIMAS - PRIĖMIMAS IR MOKĖJIMO UŽ PASLAUGAS TVARKA**

4.1. Paslaugų suteikimas (jų rezultato perdavimas) fiksuojamas suteiktų Paslaugų perdavimo-priėmimo akto (toliau – Aktas) pasirašymu. Akte turi būti nurodyta Paslaugų suteikimo (jų rezultato perdavimo) data, laikas, įvardijamos konkrečios suteiktos Paslaugos (perduotas jų rezultatas) (pavadinimai) ir kita Paslaugas apibūdinanti informacija. Aktą pasirašo Tiekėjas ir Koordinuojantis Užsakovas (kai suteiktos paslaugos, susijusios su Sutarties 1.1.1 papunktyje nurodytomis paslaugomis, Aktą pasirašo Tiekėjas ir Užsakovai). Tuo atveju, jeigu nustatomas netinkamo Paslaugų teikimo faktas, Koordinuojantis Užsakovas/Užsakovai turi teisę nepasirašyti Akto iki kol bus ištaisyti visi nustatyti trūkumai. Tiekėjui praleidus Paslaugų suteikimo terminą, netesybos skaičiuojamos nuo Paslaugų suteikimo termino pabaigos (neįskaitytinai) iki faktinės Paslaugų suteikimo datos (įskaitytinai), kuri yra nurodyta Akte.

4.2. Tiekėjas išrašo ir Koordinuojančiam Užsakovui pateikia sąskaitą. Koordinuojantis Užsakovas apmoka Tiekėjui už suteiktas Paslaugas ne vėliau kaip per 30 (trisdešimt) dienų/-as nuo tinkamai pateiktos sąskaitos faktūros gavimo dienos.

Elektroninė sąskaita faktūra ir su mokėjimu susiję dokumentai pateikiami Tiekėjo pasirinktomis elektroninėmis priemonėmis: elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Tiekėjas gali pateikti per Sąskaitų administravimo bendrąjį informacinę sistemą („SABIS“) (www.[sabis.nbfc.lt](http://sabis.nbfc.lt/)) arba per kitą savo pasirinktą informacinę sistemą (pvz.: Tiekėjas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. „Access Point“) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas privalo pateikti, naudodamasis informacinės sistemos „SABIS“ priemonėmis. Koordinuojantis Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Lietuvos Respublikos viešųjų pirkimų įstatyme ( toliau – VPĮ) nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

4.3. Už paslaugas bus mokama šiais etapais:

|  |  |  |
| --- | --- | --- |
| Apmokėjimo etapas | Etapo pavadinimas | Mokėjimai |
| 1 | Plano esama būklė parengta ir patalpinta į TPDRIS | 10 proc. nuo Sutarties kainos su PVM |
| 2 | Parengta Plano koncepcija ir gautas planavimo organizatoriaus pritarimas Plano koncepcijai | 25 proc. nuo Sutarties kainos su PVM |
| 3 | Plano konkretizuoti sprendiniai parengti, paviešinti ir parengta viešinimo ataskaita patalpinta į TPDRIS | 10 proc. nuo Sutarties kainos su PVM |
| 4 | Patvirtintas ir užregistruotas Planas | 10 proc. nuo Sutarties kainos su PVM |
| 5 | Parengta PAV ataskaita ir suderinta su Koordinuojančiu Užsakovu | 10 proc. nuo Sutarties kainos su PVM |
| 6 | Gautas teigiamas atsakingos institucijos sprendimas dėl PŪV galimybės | 15 proc. nuo Sutarties kainos su PVM |
| 7 | Servitutai nustatyti ir įregistruoti Nekilnojamojo turto registre bei servitutų ribos pažymėtos Nekilnojamojo turto kadastro žemėlapyje | 10 proc. nuo Sutarties kainos su PVM |
| 8 | Plane nustatytų teritorijų, kuriose taikytinos specialiosios žemės naudojimo sąlygos įregistruotos Nekilnojamojo turto registre. | 5 proc. nuo Sutarties kainos su PVM |
| 9 | Miško žemė paversta kitomis naudmenomis ir kitomis naudmenomis paverčiamų miško žemės plotai išregistruoti iš Lietuvos Respublikos miškų valstybės kadastro | 5 proc. nuo Sutarties kainos su PVM |

4.4. Koordinuojantis Užsakovas moka pavedimu į Tiekėjo Sutartyje nurodytą banko sąskaitą. Apie banko sąskaitos pasikeitimus Tiekėjas raštu privalo nedelsdamas, ne vėliau kaip per 5 (penkias) darbo dienas nuo banko sąskaitos pasikeitimo dienos, informuoti Koordinuojantį Užsakovą. Tiekėjas, neįvykdęs šio reikalavimo, negali pareikšti pretenzijų ar atsikirtimų, kad Koordinuojančio Užsakovo veiksmai, atlikti pagal paskutinius jam žinomus duomenis, neatitinka Sutarties sąlygų arba jis negavo mokėjimų, atliktų pagal Koordinuojančio Užsakovo turėtus duomenis.

4.5. Sumokėjimo diena – tai diena, kai lėšos išskaitomos iš Koordinuojančio Užsakovo sąskaitos. Jeigu mokėjimo termino diena sutampa su poilsio ar valstybinės šventės diena, tai mokėjimo diena laikoma po jos einanti darbo diena.

4.6. Koordinuojantis Užsakovas ne vėliau kaip per 3 (tris) darbo dienas nuo Sutarties pasirašymo dienos informuoja subtiekėjus apie tiesioginio atsiskaitymo galimybę. Subtiekėjas, norėdamas pasinaudoti tiesioginio atsiskaitymo galimybe, per 5 (penkias) darbo dienas nuo Koordinuojančio Užsakovo informavimo apie tiesioginio atsiskaitymo galimybę, Koordinuojančiam Užsakovui pateikia prašymą raštu.

4.7. Subtiekėjui pateikus Koordinuojančiam Užsakovui prašymą pasinaudoti tiesioginio atsiskaitymo galimybe, tarp Koordinuojančio Užsakovo, Sutartį sudariusio Tiekėjo ir jo subtiekėjo yra sudaroma trišalė sutartis, kurioje aprašoma tiesioginio atsiskaitymo su subtiekėju tvarka ir numatoma teisė Tiekėjui prieštarauti nepagrįstiems mokėjimams subtiekėjui. Trišalės sutarties dėl tiesioginio atsiskaitymo su subtiekėju projektas pateikiamas Sutarties 4 priede.

4.8. Subtiekimo sutartis nesukuria sutartinių santykių tarp subtiekėjo ir Koordinuojančio Užsakovo.

4.9. Tiekėjas atsako už savo subtiekėjų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar Sutarties įsipareigojimų nevykdytų ar aplaidus būtų jis pats. Koordinuojančio Užsakovo sutikimas, kad kuri nors Sutartyje nurodytų įsipareigojimų dalis būtų vykdoma pagal subtiekimo sutartį, neatleidžia Tiekėjo nuo jokių jo įsipareigojimų pagal Sutartį įvykdymo.

4.10. Koordinuojantis Užsakovas turi teisę sulaikyti Tiekėjui pagal Sutartį mokėtinas sumas, jei: (1) nustatomi Paslaugų trūkumai (kurių objektyviai nebuvo įmanoma pastebėti perdavimo–priėmimo metu); (2) po perdavimo–priėmimo paaiškėja, kad Užsakovams dėl Tiekėjo kaltės padaryti nuostoliai; (3) Tiekėjas nevykdo kitų savo įsipareigojimų arba tampa akivaizdu, kad tinkamai neįvykdys bet kurio Sutartyje nurodyto įsipareigojimo.

**V.** **UŽSAKOVŲ TEISĖS IR PAREIGOS**

5.1. Užsakovų teisės:

5.1.1. reikalauti suteikti paslaugas Sutartyje nustatytais terminais ir tvarka;

5.1.2. reikalauti Tiekėjo pašalinti nekokybiškai suteiktų paslaugų trūkumus;

5.1.3. duoti nurodymus Tiekėjui, pateikti papildomus dokumentus, jeigu tai būtina tinkamam Sutarties įvykdymui ir (ar) jos trūkumų pašalinimui;

5.1.4. gauti informaciją apie paslaugų teikimo eigą;

5.1.5. atsisakyti priimti suteiktas paslaugas, kurios neatitinka Sutartyje nustatytų reikalavimų ir (ar) Techninės specifikacijos reikalavimų;

5.1.6. atlikti bet kokias patikras, kokios jiems atrodo būtinos ieškant įrodymų, kilus įtarimams apie neįprastas komercines išlaidas, susijusias su Sutarties įgyvendinimu ar kilus įtarimui, kad Tiekėjas nesugebės laiku įvykdyti Sutartyje numatytų įsipareigojimų;

5.1.7. Užsakovams suderinus tarpusavyje užsakyti papildomas paslaugas;

5.1.8. kitos Sutartyje ir teisės aktuose nustatytos teisės.

5.2. Užsakovų pareigos pagal Sutartyje ir teisės aktuose nustatytą kompetenciją:

5.2.1. priimti paslaugas, jeigu jos atitinka Sutartyje nustatytus reikalavimus;

5.2.2. kontroliuoti Tiekėjo įsipareigojimų vykdymą pagal Sutartį;

5.2.3. įvertinti Tiekėjo suteiktų paslaugų kokybę;

5.2.4. suteikti Tiekėjui visus dokumentus ir (arba) informaciją, reikalingus tam, kad Tiekėjas galėtų tinkamai suteikti paslaugas. Visi dokumentai Užsakovams grąžinami ne vėliau kaip per 5 (penkias) darbo dienas nuo galutinio paslaugų perdavimo-priėmimo akto patvirtinimo dienos;

5.2.5. viso paslaugų teikimo proceso metu tarpininkauti tarp Tiekėjo ir susijusių institucijų, kitų Lietuvos ir (ar) užsienio suinteresuotų subjektų, visuomenės atstovų, pagal poreikį organizuoti posėdžius;

5.2.6. per 10 (dešimt) dienų patikrinti ir, jei nėra pastabų, pasirašyti atliktų Paslaugų priėmimo–perdavimo aktus, o jei yra pastabų, grąžinti juos su rašytinėmis pastabomis Tiekėjui ištaisyti;

5.2.7. vykdyti kitas Sutartyje ir teisės aktuose nustatytas pareigas.

5.3. Koordinuojančio Užsakovo pareiga – sumokėti už suteiktas Paslaugas Sutartyje nustatytomis sąlygomis ir tvarka.

5.4. Sutarties vykdymo metu sprendimus dėl klausimų, susijusių su teritorijų planavimo organizatoriaus pareigomis ir funkcijomis, numatytomis Lietuvos Respublikos teritorijų planavimo įstatyme, priima Užsakovas, gavęs Koordinuojančio Užsakovo pagal kompetenciją pateiktus siūlymus ir (ar) nuomonę dėl klausimų, susijusių su teritorijų planavimu.

**VI. TIEKĖJO TEISĖS IR PAREIGOS**

6.1. Tiekėjo teisės:

6.1.1. gauti Sutartyje nustatyta tvarka apmokėjimą už tinkamai suteiktas paslaugas;

6.1.2. reikalauti iš Užsakovų pateikti visus turimus ir Užsakovų galimus pateikti dokumentus ir informaciją, reikalingą tinkamam paslaugų suteikimui;

6.1.3. kitos Sutartyje ir teisės aktuose nustatytos teisės.

6.2. Tiekėjo pareigos:

6.2.1. ne vėliau kaip per 10 (dešimt) darbo dienų nuo Sutarties įsigaliojimo dienos parengti ir pateikti su Koordinuojančiu užsakovu suderintą kalendorinį paslaugų apimties detalųjį vykdymo grafiką;

6.2.2. teikti paslaugas Užsakovams pagal Sutartyje, Techninėje specifikacijoje ir planavimo darbų programoje nustatytus reikalavimus, vadovaujantis suderintame Paslaugų apimties detaliajame vykdymo grafike nustatytais terminais, kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias bei vadovaujantis Lietuvos Respublikos įstatymais ir galiojančiais teisės aktais;

6.2.3. dalyvauti visuose pasitarimuose ir posėdžiuose su Užsakovų, Lietuvos ir (ar) užsienio suinteresuotų institucijų atstovais, svarstant paslaugų etapų įgyvendinimą, tarpinius paslaugų atlikimo rezultatus ir jų derinimą;

6.2.4. per 3 (tris) darbo dienas nuo Koordinuojančio Užsakovo ir (ar) Užsakovo raštu pateikto prašymo gavimo dienos pateikti išsamią paslaugų teikimo ataskaitą, nurodant, kokios paslaugos buvo suteiktos, išskiriant konkrečias paslaugų kainos sudėtines dalis bei pateikiant papildomą su paslaugų teikimu susijusią informaciją apie patirtas išlaidas ir t.t. Tiekėjas atsakymą gali pateikti per ilgesnį terminą, jei toks objektyviai reikalingas ir Tiekėjas apie tai informuoja Koordinuojantį Užsakovą ir (ar) Užsakovą, nurodydamas priežastis;

6.2.5. laikyti visus dokumentus ir informaciją, gautus pagal Sutartį, konfidencialiais ir be išankstinio raštiško Užsakovų sutikimo neperduoti kitiems asmenims, ir neskelbti bei neatskleisti jokių Sutarties nuostatų, išskyrus atvejus, kai tai būtina vykdant Sutartį arba tai nustato teisės aktai;

6.2.6. garantuoti Užsakovams nuostolių atlyginimą, jeigu Tiekėjas, vykdydamas Sutartį nesilaikytų Lietuvos Respublikos įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;

6.2.7. bendradarbiauti su Užsakovų darbuotojais ir atstovais Sutarties vykdymo metu;

6.2.8. apsaugoti ir apginti savo sąskaita Užsakovus, jų atstovus ir darbuotojus nuo bet kokių ieškinių, reikalavimų, nuostolių ar žalos, kylančios iš bet kokio Tiekėjo veikimo ar neveikimo teikiant paslaugas, įskaitant ir bet kokių teisės aktų nuostatų pažeidimus arba kitų asmenų teisių į patentus, prekių ženklus ir kitos intelektinės bei pramoninės nuosavybės formos pažeidimus, padarytus dėl Tiekėjo kaltės. Tiekėjas atsako tik už tuos ieškinius, reikalavimus, nuostolius ar žalą, kurie yra tiesiogiai susiję su Sutartimi ir neatsako už jokius ieškinius, reikalavimus, nuostolius ar žalą, kurie atsiranda dėl to, kad Užsakovai nesiima reikiamų veiksmų teisėtoms ir pagrįstoms Tiekėjo rekomendacijoms vykdyti arba liepia Tiekėjui vykdyti neteisėtą nurodymą;

6.2.9. ištaisyti savo sąskaita bet kokius trūkumus, susijusius su paslaugų teikimu pagal Sutartį. Jei Tiekėjas to neatlieka, Koordinuojantis Užsakovas turi teisę sustabdyti mokėjimus pagal Sutartį ir reikalauti mokėti delspinigius, kurių dydis 0,02 (dvi šimtosios) procento nuo Sutarties kainos (be PVM) už kiekvieną pavėluotą kalendorinę dieną;

6.2.10. jeigu, siekiant laiku ir tinkamai įvykdyti Sutartį, reikia atlikti papildomas paslaugas, kurias Tiekėjas nenumatė sudarydamas Sutartį, bet turėjo ir galėjo jas numatyti ir jos yra būtinos Sutarčiai tinkamai įvykdyti, šias paslaugas Tiekėjas atlieka savo sąskaita;

6.2.11. fiksuoti visas ūkines, finansines ir kitas operacijas, susijusias su Sutarties vykdymu ir teisės aktų nustatyta tvarka saugoti su šiomis operacijomis susijusius dokumentus;

6.2.12. sudaryti sąlygas Užsakovams bei kitoms kompetentingoms institucijoms, kurioms šią teisę suteikia teisės aktai, tikrinti Sutarties įgyvendinimą;

6.2.13. atsižvelgiant į Projekto svarbą ir specifiką, pasiūlyti projekto įgyvendinimui reikalingos kvalifikacijos specialistus, kurie bus atsakingi už komunikaciją su Užsakovais, susijusių su projekto vykdymu veiklų įgyvendinimą pagal suderintą paslaugų vykdymo grafiką, duomenų teikimą Užsakovams, kokybės, sveikatos ir aplinkosaugos standartų taikymo kontrolę ir pristatyti komandos narius Koordinuojančiam Užsakovui ir (ar) Užsakovui;

6.2.14. visą Sutarties galiojimo laikotarpį išlaikyti ne mažesnę kvalifikaciją nei buvo nustatyta Konkurso sąlygų kvalifikaciniuose reikalavimuose ir turėti ne mažesnę patirtį, įvertintą pagal ekonominio naudingumo vertinimo kriterijus. Kai keičiami Tiekėjo Pirkimo metu nurodyti asmenys, kurie vykdys Sutartį, Tiekėjas turi gauti Koordinuojančio Užsakovo raštišką sutikimą. Sutikimą Koordinuojantis Užsakovas duoda tik po to, kai Tiekėjas pateikia šių asmenų kvalifikaciją ir patirtį įrodančius dokumentus.

6.2.15. užtikrinti asmens duomenų, kuriuos gavo iš Užsakovų vykdydamas šią Sutartį, saugą;

6.2.16. per 1 (vieną) darbo dieną arba per kitą Koordinuojančio Užsakovo ir (ar) Užsakovo nurodytą terminą, raštu pateikti išsamius ir kvalifikuotus atsakymus į Koordinuojančio Užsakovo ir (ar) Užsakovo pateiktus klausimus, susijusius su Tiekėjo suteiktų paslaugų rezultatų turiniu;

6.2.17. vykdyti kitas Sutartyje ir teisės aktuose nustatytas pareigas.

6.3. Tiekėjas garantuoja, jog paslaugų (jų rezultato) perdavimo–priėmimo metu ir bet kuriuo metu po to paslaugos atitiks Sutartyje nustatytus reikalavimus, jos bus suteiktos kokybiškai, be klaidų, kurios panaikintų ar sumažintų paslaugų vertę ar jų rezultato tinkamumą įprastam naudojimui. Tuo atveju, jei paaiškėja, kad šiame papunktyje nurodyta Tiekėjo pareikšta garantija neatitinka tikrovės, Paslaugų teikėjas įsipareigoja atlyginti visą Užsakovų ar trečiųjų asmenų patirtą žalą. Tiekėjas bet kuriuo Sutarties vykdymo metu (ar per kokybės garantijos terminą) atsiradusius trūkumus privalo neatlygintinai pašalinti ne vėliau kaip per 10 (dešimt) darbo dienų nuo atitinkamo Koordinuojančio Užsakovo ir (ar) Užsakovo reikalavimo gavimo dienos.

**VII. SUTARTIES ĮVYKDYMO UŽTIKRINIMAS**

7.1. Sutarties įvykdymo užtikrinimas yra Koordinuojančiam Užsakovui priimtina, Lietuvos Respublikoje ar užsienyje registruoto pirmo pareikalavimo neatšaukiama banko garantija arba Lietuvos Respublikos ar užsienyje registruotos draudimo bendrovės, turinčios teisę užsiimti tokia veikla, laidavimo raštas kartu su laidavimo draudimo liudijimo (poliso) kopija (Sutarties 5 ir 6 priedai).

7.2. Sutarties įvykdymo užtikrinimo vertė yra 2 (du) procentai nuo šios Sutarties 3.1 papunktyje nurodytos sutarties kainos.

7.3. Sutarties įvykdymo užtikrinimo trukmė turi būti tokia pat kaip ir Sutarties galiojimo trukmė. Jei Sutarties galiojimo laikotarpiu, baigiantis Sutarties įvykdymo užtikrinimo dokumento galiojimo terminui, pratęsiamas Sutarties galiojimo laikotarpis, arba Tiekėjas nėra baigęs teikti Paslaugų, Tiekėjas savo sąskaita, ne vėliau nei likus 5 (penkioms) darbo dienoms iki pateikto Sutarties įvykdymo užtikrinimo dokumento galiojimo termino pabaigos, privalo pateikti pratęstą Sutarties įvykdymo užtikrinimo dokumentą ir apmokėjimo už jį patvirtinančio dokumento kopiją tokiam terminui, kiek yra pratęsiamas Sutarties galiojimo terminas.

7.4. Sutarties įvykdymo užtikrinime turi būti nurodyta, kad bankas arba draudimo bendrovė įsipareigoja Užsakovams sumokėti Sutarties įvykdymo užtikrinime nurodytą sumą, esant bet kuriai iš šių aplinkybių:

7.4.1. Tiekėjas nevykdo savo įsipareigojimų pagal Sutartį ir dėl to Sutartis yra nutraukiama;

7.4.2. Tiekėjas per pagrįstai nustatytą terminą neįvykdė Koordinuojančio Užsakovo ir (ar) Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus ir dėl to negali laiku ir (ar) tinkamai suteikti paslaugų;

7.4.3. Tiekėjas perleido savo įsipareigojimus, prisiimtus Sutartimi, tretiesiems asmenims arba sudarė subtiekimo sutartį su subtiekėju nenurodytu Sutarties 2 priede, išskyrus atvejus, kai Sutartyje nustatyta tvarka subtiekėjas buvo pakeistas;

7.4.4. Tiekėjas dėl savo kaltės kitaip pažeidė Sutartį ir tai lėmė Užsakovų nuostolius.

7.5. Tiekėjas Sutarties įvykdymo užtikrinimo raštą Koordinuojančiam Užsakovui turi pateikti per 10 (dešimt) darbo dienų nuo Sutarties pasirašymo dienos. Jei per 10 (dešimt) darbo dienų nuo Sutarties pasirašymo dienos tiekėjas nepateikia Sutarties įvykdymo užtikrinimo rašto, Sutartis neįsigalioja. Tokiu atveju laikoma, kad Tiekėjas atsisakė pasirašyti Sutartį, o Užsakovai įgyja teisę reikalauti nuostolių atlyginimo.

**VIII. SUBTIEKIMAS**

8.1. Susitarimas, pagal kurį Tiekėjas dalies įsipareigojimų, prisiimtų Sutartyje, vykdymui pasitelkia trečiąją šalį, yra laikomas subtiekimo sutartimi. Toks susitarimas turi būti rašytinis.

8.2. Subtiekimo sutartį Tiekėjas gali sudaryti, jeigu Sutarties 2 priede yra nurodytas (-i) subtiekėjas (-ai). Tiekėjas norėdamas pakeisti Sutarties 2 priede nurodytą (-us) subtiekėją (-us) privalo gauti išankstinį rašytinį Koordinuojančio Užsakovo sutikimą. Sutikimas duodamas tik dėl konkretaus subtiekėjo (-ų) pakeitimo ir tik įvardijus numatomą subtiekėją (-us). Koordinuojantis Užsakovas (suderinęs su Užsakovu) per 30 (trisdešimt) dienų nuo pranešimo apie numatomą subtiekėjo (-ų), nurodyto (-ų) Sutarties 2 priede, pakeitimą iš Tiekėjo gavimo dienos turi pranešti Tiekėjui apie savo sprendimą.

8.3. Subtiekimo sutartis nesukuria sutartinių santykių tarp subtiekėjo ir Užsakovų.

8.4. Tiekėjas atsako už savo subtiekėjų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar Sutarties įsipareigojimų nevykdytų ar aplaidus būtų jis pats. Koordinuojančio Užsakovo sutikimas, kad kuri nors Sutartyje nurodytų įsipareigojimų dalis būtų vykdoma pagal subtiekimo sutartį, neatleidžia Tiekėjo nuo jokių jo įsipareigojimų pagal šią Sutartį įvykdymo.

8.5. Jei Koordinuojantis Užsakovas ir (ar) Užsakovas turi pagrįstų įtarimų, kad subtiekėjas yra nekompetentingas vykdyti nustatytas pareigas, jis gali reikalauti Tiekėjo surasti kitą subtiekėją, kuris turėtų tinkamą ir Koordinuojančiam Užsakovui ir (ar) Užsakovui priimtiną kvalifikaciją ir patirtį, atitinkančią konkurso sąlygose nustatytus kvalifikacinius reikalavimus.

8.6. Įsipareigojimams numatytiems Sutartyje įvykdyti parinkti subtiekėjai neturi teisės subtiekimo sutartimi prisiimtų įsipareigojimų daliai vykdyti pasitelkti dar kitus asmenis.

8.7. Papildomas išlaidas, patirtas dėl subtiekėjo keitimo, atlygina Tiekėjas.

**IX. KONFIDENCIALUMAS IR INTELEKTINĖS NUOSAVYBĖS TEISĖS**

9.1. Visos teisės aktuose numatytos turtinės teisės į bet kuriuos kūrinius ir (ar) jų dalis, kurie sukuriami vykdant šiose sąlygose numatytas paslaugas, yra Užsakovų nuosavybė nuo jų sukūrimo momento.

9.2. Užsakovai turi teisę be jokio papildomo Tiekėjo sutikimo, savo nuožiūra, nevaržomai ir nemokėdami jokio papildomo atlyginimo naudotis visomis pagal Sutarties sąlygas įgytomis autorių turtinėmis teisėmis.

9.3. Tiekėjas garantuoja, kad neturės ir nereikš Užsakovams ir (ar) tretiesiems asmenims jokių pretenzijų ar reikalavimų dėl Užsakovų naudojimosi pagal šias sąlygas įgytomis autorių teisėmis ir (ar) sukurtais kūriniais bei jų dalimis.

9.4. Sutarties turinį sudaranti ir (ar) su ja susijusi informacija, taip pat Sutarties vykdymo metu Šalių viena kitai tiek sąmoningai, tiek atsitiktinai atskleista bet kokia kita informacija (išskyrus informaciją, kuri teisės aktų pagrindu negali būti laikoma konfidencialia informacija, taip pat informacija, kuri gali būti viešai prieinama) yra konfidenciali. Kiekviena Šalis įsipareigoja neatskleisti jokios vykdant Sutartį iš kitos Šalies gautos ar su Sutarties vykdymu susijusios konfidencialios informacijos. Ši informacija tiek Sutarties galiojimo laikotarpiu, tiek Sutarčiai pasibaigus tretiesiems asmenims gali būti atskleista tik tiek, kiek toks informacijos atskleidimas yra būtinas Sutarčiai tinkamai vykdyti ir tik iš anksto gavus atitinkamą kitos Šalies raštišką sutikimą, laikantis asmens duomenų apsaugos reikalavimų.

9.5. Šalys susitaria, kad konfidencialios informacijos atskleidimo atveju Tiekėjas atlygins visus Užsakovų tiesioginius nuostolius.

9.6. Kiekviena Šalis privalo užtikrinti, kad būtų laikomasi Europos Sąjungos ir Lietuvos Respublikos teisės aktų, reglamentuojančių valstybės, tarnybos ar komercinę paslaptis ir duomenų apsaugą.

9.7. Tiekėjas negali Užsakovų duomenų naudoti tiesioginės rinkodaros tikslais (taip pat ir reklaminio pobūdžio pranešimams siųsti).

**X. SUTARTIES ŠALIŲ ATSAKOMYBĖ**

10.1. Jeigu kuri nors Sutarties šalis nevykdo kokių nors savo įsipareigojimų, prisiimtų Sutartimi, laikoma, kad ji pažeidžia Sutartį. Sutarties šaliai pažeidus Sutartį, kita Sutarties šalis turi teisę:

10.1.1. reikalauti iš kitos Sutarties šalies vykdyti sutartinius įsipareigojimus;

10.1.2. reikalauti atlyginti nuostolius;

10.1.3. reikalauti sumokėti šioje Sutartyje nustatytas netesybas;

10.1.4. pasinaudoti Sutarties įvykdymo užtikrinimu (jei jis yra taikomas);

10.1.5. vienašališkai nutraukti Sutartį joje numatytomis aplinkybėmis;

10.1.6. taikyti kitus Lietuvos Respublikos teisės aktų nustatytus teisių gynimo būdus.

10.2. Tiekėjui neįvykdžius savo įsipareigojimų per Sutartyje ir jos prieduose nustatytus terminus, Koordinuojantis Užsakovas be oficialaus įspėjimo ir nesumažindamas kitų savo teisių gynimo būdų, skaičiuoja 0,02 (dviejų šimtųjų) procento dydžio delspinigius Sutarties kainos už kiekvieną pavėluotą kalendorinę dieną.

10.3. Koordinuojantis Užsakovas turi teisę priskaičiuotų delspinigių suma mažinti savo piniginę prievolę Tiekėjui.

10.4. Koordinuojančiam Užsakovui be pateisinamų priežasčių nesumokėjus Tiekėjui per Sutarties 4.3 papunktyje nustatytus terminus, Tiekėjui pareikalavus, Koordinuojantis Užsakovas moka 0,02 (dviejų šimtųjų) procento dydžio delspinigius nuo vėluojamos sumokėti sumos už kiekvieną uždelstą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią mokėtinos lėšos išskaitomos iš Koordinuojančio Užsakovo sąskaitos.

10.5. Tiekėjas sumoka Sutarties įvykdymo užtikrinimą, kurio dydis nurodytas Sutarties 7.2 papunktyje, esant Sutarties įvykdymo užtikrinime nurodytoms sąlygoms.

10.6. Tiekėjas, per Sutartyje nustatytą terminą nepateikęs Užsakovams suderinto Paslaugų apimties detalaus paslaugų vykdymo grafiko, Koordinuojančio Užsakovo reikalavimu moka 20 (dvidešimties) Eur baudą už kiekvieną uždelstą dieną.

10.7 Bendras pagal Sutartį šaliai pritaikytų netesybų dydis ribojamas 10 procentų Sutarties kainos dydžio suma.

**XI. NENUGALIMA JĖGA (FORCE MAJEURE)**

11.1. Nė viena Sutarties šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

11.2. Nenugalimos jėgos aplinkybių sąvoka apibrėžiama ir Sutarties šalių teisės, pareigos ir atsakomybė, esant šioms aplinkybėms, reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės, esant nenugalimos jėgos (force majeure) aplinkybėms, taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms taisyklių patvirtinimo“.

11.3. Jeigu kuri nors Sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitas Sutarties šalis, pranešdama apie aplinkybių pobūdį, galimą trukmę ir tikėtiną poveikį. Jeigu Užsakovai raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

11.4. Tiekėjas nenaudoja alternatyvių būdų, dėl kurių gali atsirasti papildomų išlaidų, jei Koordinuojantis Užsakovas nenurodo jam to daryti.

11.5. Jeigu nenugalimos jėgos (force majeure) aplinkybės trunka ilgiau kaip 60 (šešiasdešimt) dienų, tuomet bet kuri Sutarties šalis turi teisę nutraukti Sutartį įspėdama apie tai kitas Sutarties šalis prieš 10 (dešimt) darbo dienų. Jeigu pasibaigus šiam 10 (dešimt) darbo dienų terminui nenugalimos jėgos (force majeure) aplinkybės vis dar tęsiasi, Sutartis nutraukiama ir Sutarties šalys atleidžiamos nuo tolesnio Sutarties vykdymo.

**XII. SUTARTIES NUTRAUKIMAS IR KEITIMAS**

12.1.Sutartis gali būti nutraukiama rašytiniu Šalių sutarimu.

12.2. Koordinuojantis Užsakovas ir (ar) Užsakovas, įspėjęs Tiekėją prieš 30 (trisdešimt) kalendorinių dienų, gali inicijuoti Sutarties nutraukimą šiais atvejais:

12.2.1. kai Tiekėjas nesilaiko Sutarties įvykdymo terminų (bendro paslaugų termino arba bet kurio tarpinio paslaugų termino, nurodyto Sutarties 2.3. punkte) 90 kalendorinių dienų ar ilgiau (esminis Sutarties pažeidimas);

12.2.2. kai Tiekėjas per pagrįstai nustatytą terminą neįvykdo Koordinuojančio Užsakovo ir (ar) Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus ir dėl to negalima laiku ir tinkamai suteikti paslaugų (esminis Sutarties pažeidimas);

12.2.3. kai Tiekėjas perleidžia savo įsipareigojimus prisiimtus Sutartimi arba sudaro subtiekimo sutartį su subtiekėju, nenurodytu Sutarties 1 priede, išskyrus atvejus, kai Sutartyje nustatyta tvarka subtiekėjas buvo pakeistas (esminis Sutarties pažeidimas);

12.2.4. kai Tiekėjas bankrutuoja, yra likviduojamas arba kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;

12.2.5. kai Tiekėjas galutiniu kompetentingos valstybės institucijos arba teismo sprendimu pripažintas kaltu dėl profesinės etikos pažeidimo;

12.2.6. kai Tiekėjas galutiniu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje ar kitų panašaus pobūdžio veikų padarymo;

12.2.7. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

12.2.8. kai bankas ar draudimo bendrovė, išdavusi Sutarties įvykdymo užtikrinimą, negali įvykdyti savo įsipareigojimų ir Koordinuojančiam Užsakovui raštu pareikalavus Tiekėjas per 10 (dešimt) darbo dienų nuo pareikalavimo gavimo dienos nepateikia naujo Sutarties įvykdymo užtikrinimo tomis pačiomis sąlygomis (esminis Sutarties pažeidimas);

12.2.9. jeigu teikdamas paslaugas Tiekėjas iš esmės nukrypsta nuo Sutarties sąlygų ar yra kitokių esminių Tiekėjo sutartinių įsipareigojimų vykdymo trūkumų (esminis Sutarties pažeidimas);

12.2.10. jeigu paaiškėja, kad Tiekėjas, siekdamas Sutarties, buvo sudaręs susitarimą, neleistinai ribojantį konkurenciją;

12.2.11. kai dėl pasikeitusių Užsakovų poreikių Paslaugos tampa nereikalingos Užsakovams;

12.2.12. kai pasiekiamas Sutarties 10.7 papunktyje nurodytas maksimalus pritaikytų netesybų dydis;

12.2.13. kitais VPĮ 90 straipsnyje numatytais atvejais.

12.3. Jeigu Sutartis nutraukiama dėl to, kad Tiekėjas ją pažeidė, nuostoliai, Užsakovų patirti dėl Sutarties nutraukimo, išieškomi išskaičiuojant juos iš Tiekėjui mokėtinų sumų, tiek, kiek šių nuostolių nepadengia Sutarties įvykdymo užtikrinimas.

12.4. Jeigu Sutartis nutraukiama dėl to, kad Tiekėjas ją pažeidė ir Užsakovai sudaro kitą sutartį dėl Sutartyje nurodytų paslaugų teikimo su trečiaisiais asmenimis, Užsakovai turi teisę reikalauti iš Tiekėjo kainų skirtumo bei kitų vėliau atsiradusių nuostolių atlyginimo.

12.5. Sutartį nutraukus dėl Tiekėjo kaltės, be jam priklausančio atlyginimo už iki Sutarties nutraukimo momento suteiktas paslaugas, Tiekėjas neturi teisės į kokių nors patirtų nuostolių ar žalos kompensaciją.

12.6. Tiekėjas, prieš 30 (trisdešimt) kalendorinių dienų įspėjęs Užsakovus, gali nutraukti Sutartį, jei Užsakovai nevykdo įsipareigojimų, prisiimtų Sutartimi. Tokio nutraukimo atveju Koordinuojantis Užsakovas atlygina Tiekėjui visus jo patirtus nuostolius. Nuostolių atlyginimo dydis negali viršyti paslaugų kainos, nurodytos Sutartyje.

12.7. Tiekėjui ar Užsakovams nutraukus Sutartį šiame skyriuje nustatytais atvejais, Tiekėjas ne vėliau kaip per 5 (penkias) darbo dienas nuo Sutarties nutraukimo dienos, parengia Sutarties nutraukimo ataskaitą apie Sutarties nutraukimo dieną esančią Tiekėjo skolą Užsakovams ir Koordinuojančio Užsakovo skolą Tiekėjui. Koordinuojantis Užsakovas, gavęs Sutarties nutraukimo ataskaitą, turi ją per 3 (tris) darbo dienas nuo jos gavimo dienos, patvirtinti arba raštu pateikti Tiekėjui pastabas dėl Sutarties nutraukimo ataskaitos. Tiekėjas gavęs iš Koordinuojančio Užsakovo pastabas dėl Sutarties nutraukimo ataskaitos, privalo per 3 (tris) darbo dienas, atsižvelgęs į Koordinuojančio Užsakovo pateiktas pastabas, ją pataisyti ir (ar) papildyti bei pakartotinai pateikti Koordinuojančiam Užsakovui. Jei Sutarties nutraukimo ataskaita nepatvirtinama, taikomos ginčo sprendimo procedūros, nustatytos Sutartyje.

12.8. Sutarties vykdymas gali būti sustabdytas ir vėliau pratęstas šiais atvejais:

12.8.1. Tiekėjas negali teikti Paslaugų dėl nuo jo nepriklausančių aplinkybių, o būtent kai dėl valstybės institucijų sprendimų, nutarimų ar įsakymų atitinkamų Paslaugų teikimas laikinai yra uždraudžiamas;

12.8.2. tinkamas Paslaugų teikimas reikalauja papildomų parengiamųjų darbų atlikimo (papildomos projektavimo ar ekspertinio vertinimo paslaugos, archeologiniai tyrinėjimai ir kt.);

12.8.3.būtinas papildomas laikas įvykdyti papildomų darbų, prekių ar paslaugų viešąjį pirkimą.

12.9. Sutarties vykdymas dėl aplinkybių, nurodytų 12.8 papunktyje gali būti stabdomas neribotą skaičių, tačiau bendra Sutarties stabdymų trukmė turi būti ne ilgesnė kaip 6 mėnesiai per visą Sutarties galiojimo laikotarpį.

12.10. Tais atvejais, kai aplinkybės, dėl kurių buvo stabdomas Sutarties vykdymas, dar nėra išnykusios, o Sutarties stabdymas trunka ilgiau nei Sutarties 12.9 papunktyje nurodytas terminas, Sutarties Šalys, vadovaudamosi VPĮ 90 straipsnio 2 dalimi, gali nutraukti Sutartį.

12.11. Sutarties sąlygos Sutarties galiojimo laikotarpiu Sutartyje nenumatytais atvejais gali būti keičiamos tik VPĮ 89 straipsnyje numatytais atvejais.

12.12. Užsakovai turi teisę atsisakyti dalies Sutartyje aprašytų paslaugų, jeigu šios paslaugos nebeaktualios ir nebus vykdomos (arba nebus vykdomos artimiausius 12 mėnesių po tokio atsisakymo).

12.13. Apie paslaugų dalies atsisakymą Koordinuojantis Užsakovas ir (ar) Užsakovas privalo raštu informuoti Tiekėją ne vėliau kaip prieš 10 (dešimt) darbo dienų iki numatytos paslaugų apimties detaliajame paslaugų vykdymo grafike atsisakomų paslaugų pradžios. Jeigu atsisakomų paslaugų vykdymui Tiekėjas jau buvo atlikęs paruošiamuosius darbus, Koordinuojantis Užsakovas kompensuoja visas dėl to Tiekėjo patirtas tiesiogines išlaidas (tiesioginius nuostolius).

12.14. Sutartis gali būti nutraukta Užsakovų sprendimu prieš 5 darbo dienas raštu įspėjus Tiekėją, jeigu nustatoma, kad Tiekėjas Sutarties vykdymo metu tenkina bent vieną iš draudžiamųjų sąlygų, numatytų Reglamento (ES) 2022/576 5k straipsnyje ir (ar) VPĮ įstatymo 45 straipsnio 21 dalyje.

**XIII. TAIKYTINA TEISĖ IR GINČŲ SPRENDIMAS**

13.1. Sutarčiai ir jos nuostatų aiškinimui bei Sutartyje nereglamentuotų klausimų sprendimui taikoma Lietuvos Respublikos teisė.

13.2. Ginčai, kylantys iš Sutarties ar susiję su Sutartimi, sprendžiami derybų būdu. Kilus ginčui, Sutarties Šalys raštu išdėsto savo nuomonę kitoms Sutarties Šalims ir pasiūlo ginčo sprendimą. Gavusi pasiūlymą ginčą spręsti derybų būdu, Sutarties Šalis/Šalys privalo į jį atsakyti per 10 (dešimt) dienų nuo pasiūlymo ginčą spręsti derybų būdu gavimo dienos. Ginčas turi būti išspręstas per ne ilgesnį nei 30 (trisdešimt) dienų terminą nuo pirmojo pasiūlymo ginčą spręsti derybų būdu gavimo dienos.

13.3. Jeigu ginčo išspręsti derybų būdu nepavyksta, visi ginčai, kylantys dėl Sutarties ar su ja susiję, sprendžiami teismuose Vilniuje, Lietuvos Respublikos teisės aktų nustatyta tvarka.

**XIV. BAIGIAMOSIOS NUOSTATOS**

14.1. Sutartis įsigalioja Šalims pasirašius Sutartį ir Tiekėjui per 10 (dešimt) darbo dienų nuo Sutarties pasirašymo dienos pateikus Užsakovams Sutarties įvykdymo užtikrinimo raštą, ir galioja iki Sutarties šalių visų Sutartyje numatytų įsipareigojimų įvykdymo arba kol baigiasi Sutarties galiojimo terminas.

14.2. Tais atvejais, kai Sutarties sąlygų keitimo būtinybės nebuvo įmanoma numatyti Sutarties sudarymo metu, Sutarties šalys gali keisti tik Sutarties sąlygas, kurios nustatytos VPĮ 89 straipsnyje. Inicijuoti Sutarties sąlygų keitimą ir koregavimą turi teisę Užsakovai ir Tiekėjas. Rengti Sutarties sąlygų keitimą ir koregavimą turi teisę Koordinuojantis Užsakovas ir (ar) Užsakovas. Sutarties sąlygų keitimas ir koregavimas įforminamas raštu (susitarimu prie Sutarties), pasirašant Sutarties Šalių įgaliotiems asmenims. Šie dokumentai yra neatskiriama Sutarties dalis.

14.3. Sutarties Šalys negali perduoti savo teisių ir pareigų tretiesiems asmenims be raštiško kitos Sutarties šalies sutikimo.

14.4 Tiekėjas vykdydamas sutartį, privalės užtikrinti, kad jis neturės profesinio interesų konflikto dėl perkamų Paslaugų.

14.5. Sutarties vykdymui nurodomi šie Užsakovo, Koordinuojančio Užsakovo ir Tiekėjo atsakingi už Sutarties vykdymą asmenys:

Lentelė : Atsakingi už Sutarties vykdymą asmenys

|  |  |  |  |
| --- | --- | --- | --- |
|  | **Užsakovas** | **Koordinuojantis Užsakovas** | **Tiekėjas** |
| **Vardas, pavardė, pareigos** |  |  |  |
| **Adresas** |  |  |  |
| **Telefonas** |  |  |  |
| **Faksas** |  |  |  |
| **El. paštas** |  |  |  |

14.6. Sutarties Šalys susirašinėja lietuvių kalba.

14.7. Užsakovo, Koordinuojančio Užsakovo ir Tiekėjo vienas kitam siunčiami pranešimai turi būti siunčiami šalių rekvizituose nurodytu pašto adresu, elektroninio pašto adresu arba įteikiami asmeniškai kontaktiniam asmeniui.

14.8. Jeigu Sutarties šaliai reikia pranešimo gavimo patvirtinimo, ji nurodo tokį reikalavimą pranešime. Jeigu yra nustatytas atsakymo į raštišką pranešimą gavimo terminas, Sutarties šalis pranešime turėtų nurodyti reikalavimą patvirtinti raštiško pranešimo gavimą. Bet kuriuo atveju Sutarties šalis imasi priemonių, būtinų jos pranešimo gavimui užtikrinti. Pranešimai neturi būti nepagrįstai sulaikomi arba delsiami išsiųsti.

14.9. Apie visus šalių rekvizitų pakeitimus šalys privalo raštu informuoti viena kitą per 3 (tris) darbo dienas nuo rekvizitų pasikeitimo dienos.

14.10. Sutarties šaliai pranešus kitą adresą, dokumentai privalo būti pristatomi naujuoju adresu.

14.11. Sutartis surašyta trimis egzemplioriais lietuvių kalba, turinčiais vienodą teisinę galią – po vieną kiekvienai Sutarties šaliai.

14.12. Sutartį pasirašantis Tiekėjo atstovas ir už Sutarties vykdymą atsakingi asmenys patvirtina, jog supranta, kad Užsakovų Tiekėjo atstovo ir už Sutarties vykdymą atsakingo asmens duomenis tvarkys teisėto intereso pagrindu, siekiant identifikuoti asmenį, turintį teises atstovauti Tiekėjui ir jo vardu sudaryti bei vykdyti Sutartį, vykdyti Tiekėjui taikytinus teisės aktų reikalavimus, įskaitant bet neapsiribojant susijusius su dokumentų archyvavimu, pateikti reikalavimus Tiekėjui. Sutartį pasirašantis Tiekėjo atstovas ir už Sutarties vykdymą atsakingas asmuo yra informuoti, kad jų asmens duomenys bus saugomi 10 metų pasibaigus Sutarčiai. Asmenų teises duomenų tvarkymo srityje nustato 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1). Su asmens duomenų apsauga susijusios Šalių teisės ir pareigos detalizuojamos Susitarime dėl asmens duomenų tvarkymo (Sutarties 3 priedas).

14.13. Tiekėjo pasiūlymas ir Sutartis viešinama Centrinėje viešųjų pirkimų informacinėje sistemoje VPĮ 86 straipsnio 9 dalyje nustatyta tvarka.

**XV. SUTARTIES PRIEDAI**

15.1. Visi Sutarties priedai yra neatskiriamos Sutarties dalys. Kilus ginčams dėl Sutarties ir jos priedų teksto skirtingo interpretavimo, Sutarties šalys įsipareigoja vadovautis Sutarties tekstu.

15.2. Sutarties priedai:

15.2.1. 1 priedas. Techninė specifikacija;

15.2.2. 2 priedas. Tiekėjo pateiktas pasiūlymas;

15.2.3. 3 priedas. Susitarimas dėl asmens duomenų tvarkymo;

15.2.4. 4 priedas. Trišalės sutarties dėl tiesioginio atsiskaitymo su subtiekėju projektas;

15.2.5. 5 priedas. Priimtinų bankų sąrašas;

15.2.6. 6 priedas. Priimtinų draudimo bendrovių sąrašas.

**XVI. ŠALIŲ REKVIZITAI IR PARAŠAI**

|  |  |
| --- | --- |
| **UŽSAKOVAS** | **KOORDINUOJANTIS UŽSAKOVAS** |
| Lietuvos Respublikos energetikos ministerija | LITGRID AB |
| Kodas 302308327 | Kodas 302564383 |
|  |  |
| Bankas: Lietuvos Respublikos finansų ministerija  banko kodas: 40400 | Bankas: OP Corporate Bank plc Lietuvos filialas  Banko kodas 21500 |
| A. s. Nr.: LT52 4040 0636 1000 0385 | A. s. Nr.: LT24 2150 0510 0002 1766 |
| Adresas: Gedimino pr. 38, LT-01104 Vilnius | Adresas: Karlo Gustavo Emilio Manerheimo g. 8 LT-05131 Vilnius |
| El. pašto adresas: info@enmin.lt | El. pašto adresas: [info@litgrid.eu](mailto:info@litgrid.eu) |
| Tel.: [(0 5) 203 4696](tel:(0%205)%20203%204696) | Tel.: +370 707 02171 |
|  |  |
|  |  |

**TIEKĖJAS**

|  |
| --- |
| UAB „Atamis“  Juridinio asmens kodas: 300564438  Bankas: AB SEB bankas  banko kodas: 70440 |
| A. s. Nr.: LT177044060005506676 |
| Pašto adresas: Žirmūnų g. 139, 09120 Vilnius |
| El. pašto adresas: info@atamis.lt |
| Tel.: +370 5 27 28334 |
|  |